钦定古今图书集成/明伦汇编/官常典/第783卷 > 王彦威
## 钦定古今图书集成/明伦汇编/官常典/第783卷 > 王彦威

按《唐书》本传，“彦威，其先出太原，少孤，家无赀，自力于
学。举明经甲科，淹识古今典礼。未得调，求为太常散
吏卿，知其经生，补检讨官。”彦威采获隋以来下讫唐，
凡礼沿革，皆条次汇分，号《元和新礼》，上之，有诏拜博
士。宪宗以正月崩，有司议葬用十二月下宿。彦威建
言：“天子之葬七月，《春秋》之义。志崩不志葬，必其时也。”
举天下葬一人，故过期不葬则讥之。高祖、中宗，葬皆
六月。太宗四月，高宗九月，睿、代二宗皆五月。德宗十
月，顺宗七月。惟元、肃二宗皆十二月。有为为之，“非常
典也。且葬毕而虞，虞而卒哭，卒哭而祔，皆卜日。今葬
卜岁暮，则毕祔在明年正月，是改元、庆赐皆废矣。”有
诏更用五月。淮南李夷简上言：“大行皇帝功高，宜称
祖穆宗。”下其议，彦威奏：“古者始封为太祖，由太祖而
降，则又祖有功，宗有德。故夏人祖颛顼而宗禹，商人
祖契而宗汤，周人祖文王而宗武王。魏、晋而下，务欲
推美，自始祖外并建列祖之议，叔世乱家，不可以为
训。唐本《周礼》，以景皇帝为太祖，祖神尧而宗太宗，自高宗后咸称宗，以为成法。不然，太宗致升平，元宗清
内难，肃宗收复两京，皆拨乱反正，犹不称祖。今当本
三代之制，黜魏、晋乱法，大行庙号，宜称宗。”制可。又旧
事，祔庙必告于太极殿，然后奉主入庙，既事则已，而
有司祔主毕，又还告太极殿。彦威以为不可，执政怒，
坐祝辞误，夺二季俸，削一阶，彦威终不回屈。后累擢
司封郎中、弘文馆学士。谏议大夫。李师道既平其十
二州，赋法未均，诏彦威为勘定两税使，差量纤悉，人
不为烦。还兼史馆修撰。兴平民上官兴杀人亡命，吏
囚其父，兴闻，自首请罪。京兆尹杜悰、御史中丞宇文
鼎以自归死免父之囚，可劝风俗，议减死。彦威上言：
“杀人者死，百王共守。原而不杀，是教杀人。”有诏贷死，
彦威诣宰相据法争论，下迁河南少尹，俄改司农卿。
李宗闵执政雅善之，进拜平卢节度使。开成初，召为
户部侍郎，判度支。彦威于儒学固该邃，亦善吏事，但
经总财用，出入米盐，非所长也。而性刚讦自恃。尝见
文宗显奏曰：“百口家知有岁计，而军用一切，可不谨
邪？臣按见财，量入以为出，随色占费，终岁用之，无毫
釐差。假令臣一旦迷愚，欲自欺没，亦不可得。”因上《占
额图》。又言：“至德迄元和，天下观察者十，节度使二十
有九，防御者四，经略者三，大都通邑皆有兵最，凡八
十馀万。长庆籍户三百五十万，而兵乃九十九万，率
三户资一兵。今举天下之入，岁三千五百万，上供者
三之一，又”三之二，则衣赐仰给焉。自留州留使外，馀
四十万众皆仰度支，又为《供军图》上之。彦威虽自谓
楗柅奸冒，著定其费，于利害无益也。始，神策军多以
禀缣于度支取直，吏私增贾，厚给之，经费益耗。开成
初，有诏禁止。时宦者仇士良、鱼弘志方用事，彦威乃
奏复与直悦媚士良等，又劾王播贡羡赢，以冀速进。
会边兵诉所赐不时，缣皆敝恶，摄吏送台狱，而彦威
视事自如。及诏停务，始惶恐就第，贬卫尉卿。俄检校
礼部尚书，为忠武节度使。毁山房三千馀所，盗无所
容。徙节宣武，封北海县子。性强敏，善著书，颇行于时。
卒，赠尚书右仆射，谥曰靖。